Selvforskyldt ledighed og gyldige grunde til at opsige sit arbejde

De gyldige grunde har som hovedregel relation til arbejdsmarkedet og vil ikke være personlige grunde.

Man har en gyldig grund til at sige et arbejde op i følgende situationer:

**Helbred (§ 13)**

Der er dokumentation fra en læge for, at man på grund af sit helbred

ikke kan udføre arbejdet, eller at arbejdet vil medføre, at der opstår eller

sker en forværring af helbredsmæssige problemer. Man skal inden

opsigelsen have prøvet at få et andet arbejde på arbejdspladsen.

**Transport (§ 14)**

Omlægning af offentlige transportmidler, ændring af arbejdstidens

placering, bortfald af en privat aftale om samkørsel eller ægtefælleflytning

medfører, at den tid, der går til transport mellem bopæl og arbejdssted, bliver længere, end man skal acceptere. Man skal inden opsigelsen have prøvet at få en anden arbejdstid.

Man flytter fra udlandet til Danmark. Det er krav, at arbejdet blev udført

i udlandet eller i Grønland, og at medlemmet ikke er udsendt af den danske stat, eller er ansat hos en arbejdsgiver, der er skattemæssigt registreret i Danmark.

**Pasning af familie (§ 15)**

Man har ikke pasningsmulighed for børn eller andre familiemedlemmer

af husstanden, der kræver pleje. Man skal inden opsigelsen have prøvet at få en anden arbejdstid, og man skal have gjort rimelige forsøg på at skaffe en pasningsmulighed.

**Deltidsforsikredes arbejdstid (§ 16)**

Man er deltidsforsikret, og ens arbejdstid er på over 6 timer i døgnet eller er på over 30 timer om ugen beregnet i gennemsnit for 1 måned. Det er et krav, at der er tale om en ændret arbejdstid, som er pålagt arbejdsgiveren, og at man ikke har accepteret arbejdstiden.

**Tab af supplerende dagpenge (§ 17)**

Man mister retten til supplerende dagpenge, hvis man fortsætter med arbejdet.

**Frigørelsesattest (§ 18)**

Man mister retten til supplerende dagpenge, fordi arbejdsgiveren ikke vil udstede en frigørelsesattest. Det et krav, at man ikke har accepteret at fortsætte i arbejdet uden samtidig at få supplerende dagpenge.

**Pasning af handicappet eller alvorligt sygt barn eller døende nærtstående (§ 19)**

Man får offentlig støtte til at passe et handicappet barn, et alvorligt sygt barn eller en nærtstående, der ønsker at dø i eget hjem. Det et krav, at man har fået afslag på at få orlov fra arbejdet.

**Arbejdspladsen (§ 20)**

Almindelige arbejdsretlige principper gør, at man ikke skal fortsætte med arbejdet, fx fordi arbejdsgiver misligholder ansættelsesforholdet. Det er et krav, at man forinden har kontaktet arbejdsgiveren for at få løst de opståede problemer, eventuelt ved at inddrage sin faglige organisation.

**Fratrædelsesgodtgørelse (§ 21)**

Man får en godtgørelse fra arbejdsgiveren i forbindelse med sin fratræden. Det er et krav, at godtgørelsen medfører fradrag i dagpengene, og at godtgørelsen sammen med lønnen i medlemmets opsigelsesperiode mindst svarer til løn for den periode, der svarer til arbejdsgiverens opsigelsesvarsel.

**Overtagelse af arbejde mv., som medlemmet selv har fundet (§ 22)**

Man skal overtage et arbejde af mere end 5 ugers varighed, begynde på en uddannelse af mindst 1 års varighed eller begynde som selvstændig erhvervsdrivende. Ved overtagelse af nyt arbejde skal arbejdstiden efter ophøret være af et omfang, der ikke kan give ret til supplerende dagpenge, eller være på samme eller højere ugentligt timetal end det arbejde, der opsiges.

**Aftjene værnepligt mv. (§ 23)**

Man skal aftjene militær eller civil værnepligt, udføre FN-tjeneste eller ligestillede opgaver, som er omfattet af lov om værnepligtsorlov og orlov til FN-tjeneste mv. Det er et krav, at man ikke er omfattet af lov om værnepligtsorlov og orlov til FN-tjeneste mv

**Du kan læse reglerne**:

Alle de gyldige grunde for at sige et arbejde op, er nævnt i §§ 13-23 i «bek\_selvforskyldt\_ledighed»

Du kan læse reglerne i www.retsinformation.dk.